recursal/SuperWikiNEXT-32B huggingface dataset:
Το ***Αγόρι δαγκωμένο από σαύρα*** ( Ιταλικά : *Ragazzo morso da un ramarro* ) είναι ένας πίνακας του Ιταλού μπαρόκ ζωγράφου Καραβάτζο. Υπάρχει σε δύο εκδόσεις, και οι δύο αυθεντικά έργα του Καραβάτζο, το ένα στο Fondazione Roberto Longhi στη Φλωρεντία, το άλλο στην Εθνική Πινακοθήκη του Λονδίνου .

Μοντέλο
-------

Όπως με όλα τα αρχικά έργα του Καραβάτζο, η ταυτότητα του μοντέλου συζητιέται μέχρι και σήμερα. 

Η κύρια θεωρία είναι ότι το μοντέλο ήταν ο Μάριο Μιννίτι, σύντροφος του Καραβάτζο και μοντέλο για πολλούς άλλους πίνακες της περιόδου. Τα σγουρά σκούρα μαλλιά και ζουμερά χείλη είναι χαρακτηριστικά του μοντέλου, αλλά σε άλλα έργα όπως το *Αγόρι με καλάθι φρούτων* ο Μάριο φαίνεται λιγότερο θηλυφανής.   

Αντίθετα, ο Μάικλ Φριντ πρότεινε ότι ο πίνακας είναι μια μεταμφιεσμένη αυτοπροσωπογραφία του Καραβάτζο. Ο Φριντ υποστηρίζει ότι τα χέρια του ατόμου - το ένα απλωμένο, το άλλο προς τα πάνω - βρίσκονται σε παρόμοια θέση με εκείνα ενός ζωγράφου που κρατάει μια παλέτα ενώ ζωγραφίζει.

Συμβολισμός
-----------

Το Αγόρι Δαγκωμένο από Σαύρα είναι ένα έργο που έχει δημιουργήσει πολύ συζήτηση, ειδικά μεταξύ εκείνων που ενδιαφέρονται για queer μελέτες, επειδή απεικονίζει έναν ανδρόγυνο νέο που αντιδρά σττο δάγκωμα μιας σαύρας με θηλυπρεπή τρόπο. Ο ομοερωτισμός του έργου ενισχύεται από τα ζουμερά χείλη, τον απαλό ώμο όπου αποκαλύπτεται από το πεσμένο ύφασμα και το τριαντάφυλλο πίσω από το αυτί, λουλούδι της Αφροδίτης και επομένως σύμβολο του ρομαντικού δελεασμού. Η ερωτική επίπτωση των κερασιών στο τραπέζι, γνωστό της εποχής σύμβολο της κεφαλής του φαλλού, και το γεγονός ότι το μεσαίο δάχτυλο του αγοριού είναι το δαγκωμένο δεν χρειάζεται καμία εξήγηση.

Η σαύρα έχει συχνά την έννοια του φαλλού σε ρωμαϊκά ποηματα όπως και στο απόσπασμα του Μαρτιάλη όπου θεωρείτε έμπνευση για τον πίνακα : "Ad te reptani, puer insidiose, lacertae Parce: cupit digitis illa perire tuis (Δείξε έλεος σε αυτήν τη σαύρα που σέρνεται προς εσένα, ύπουλο αγόρι / θέλει να πεθάνει ανάμεσα στα δάχτυλά σου)".

Ότι το αγόρι δαγκώνεται από το ερπετό μεταδίδει το μήνυμα ότι η ευχαρίστηση έχει και την τιμή της και ότι απροσδόκητοι κίνδυνοι κρύβονται πίσω από ελκυστικές καταστάσεις. Ύστερα το γιασεμί που περιλαμβάνεται στον πίνακα είναι ένα σύμβολο σύνεσης και προσοχής. 

Από μια άλλη οπτική τα στοιχεία του πίνακα θεωρούνται και ως αναφορές στις πέντε αισθήσεις. Έτσι, για παράδειγμα, τα λουλούδια σχετίζονται με τη μυρωδιά, το δάγκωμα της σαύρας στο άγγιγμα, τα κεράσια στη γεύση, η κραυγή του αγοριού στην ακοή και η αντανάκλαση του γυάλινου βάζου στην όραση.

Παραπομπές
----------

1. ↑  Michael Fried, *The Moment of Caravaggio* (Princeton University Press, 2010), ch. 1.
2. ↑  Zirpolo, Lilian H.. *Historical dictionary of Baroque art and architecture* (Second edition έκδοση). Lanham. ISBN 978-1-5381-1129-1. 1003193323. CS1 maint: Πολλαπλές ονομασίες: authors list (link) CS1 maint: Extra text (link)
3. ↑  Leonard J.Slatkes "Caravagio's **Boy Bitten by a Lizard**", in Print Review #5, Pratt Graphics Center 1976
4. ↑  'FOULMOUTHED SHEPHERDS: SEXUAL OVERTONES AS A SIGN OF URBANITAS IN VIRGIL’S BUCOLICA 2 AND 3', by Stefan van den Broeck
Το **ISO 639-3** είναι διεθνές πρότυπο τυποποίησης για κωδικούς γλώσσας. Επεκτείνει τον alpha-3 κωδικό του ISO 639-2 με σκοπό να καλύψει όλες τις γνωστές γλώσσες, και θεωρείται υπερσύνολο του ISO 639-1 και των γλωσσών του ISO 639-2. Το Μέρος 2 περιλαμβάνει ομάδες γλωσσών, ενώ το Μέρος 3 όχι, συνεπώς το 639-3 δεν είναι υπερσύνολο του 639-2.

Στο προσχέδιο επέκτασης περιλαμβάνονται έως τώρα 7602 καταχωρήσεις. Η προτυποποίηση των γλωσσών βασίζεται σε τρεις πηγές: οι διακριτές γλώσσες που περιέχονται στο 639-2 είναι η βάση. Επεκτάθηκε με σύγχρονες γλώσσες από το *Ethnologue* 15η έκδοση και από ιστορικές ποικιλίες γλωσσών, αρχαίες γλώσσες και κατασκευασμένες γλώσσες απότον κατάλογο του Γλωσσολόγου. 

Η επιχειρησιακή κατάσταση του εγχειρήματος από τον Ιανουάριο του 2005 είναι αυτή του *Προσχέδιου Διεθνούς Προτυποποίησης* (*Draft International Standard /* DIS). Το παρόν προσχέδιο αναφέρεται ως *ISO/DIS 639-3*.

Μακρογλώσσες
------------

Ορισμένοι ISO 639-2/T κωδικοί που χρησιμοποιούνται για γλώσσες δεν αντιπροσωπεύουν επακριβώς τη γλώσσα στο 639-3, γιατί θεωρούνται μακρογλώσσες ή συλλογές γλωσσών. 

* Αρχειοθετήθηκε 2012-05-16 στο Wayback Machine. (639-2)
* Αρχειοθετήθηκε 2010-10-13 στο Wayback Machine. (Standard Arabic, 639-3)

Βλ. επίσης:  ,  Αρχειοθετήθηκε 2012-06-13 στο Wayback Machine.

Δείτε επίσης
------------

* Κατάλογος κωδικών ISO 639-3
* ISO 639

Εξωτερικοί σύνδεσμοι
--------------------

* ISO 639-3 Registration Authority
* Κατάλογος Γλωσσολόγου - Κατάλογος αρχαίων και εξαφανισμένων γλωσσών Αρχειοθετήθηκε 2005-04-05 στο Wayback Machine.
* ερμηνεία του Håvard Hjulstad

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
ISO 639 και ISO 639 μακρογλώσσες |
| --- |
|  |
| 

|  |  |  |  |  |  |  |
| --- | --- | --- | --- | --- | --- | --- |
|     | 
* ISO 639-1
* Κατάλογος κωδικών
* γλωσσών

 | 
* ISO 639-2
* Κατάλογος κωδικών
* γλωσσών

 | 
* ISO 639-3
* Κατάλογος κωδικών
* γλωσσών

 | 
* ISO 639-4
* —
* κατευθυντήριες οδηγίες

 | 
* ISO 639-5
* Κατάλογος κωδικών
* οικογένειες/ομάδες

 | 
* ISO 639-6
* —
* άλλες μορφές

 |

 |

 |
Το **dirname** είναι ένα πρόγραμμα του UNIX. Όταν δίνεται μια διαδρομή του δίσκου στη dirname, αυτή σβήνει κάθε επίθεμα (suffix) που αρχίζει με την τελευταία κάθετο (`'/'`) και επιστρέφει το αποτέλεσμα. Η dirname περιγράφεται στην προδιαγραφή Single UNIX Specification και χρησιμοποιείται κυρίως σε σενάρια κελύφους.

Χρήση
-----

Ο ορισμός του Single UNIX Specification για την dirname είναι:

```
dirname συμβολοσειρά
```

συμβολοσειρά
Μια διαδρομή στο δίσκο

Παράδειγμα
----------

```
$ dirname /usr/home/carpetsmoker/dirname.wiki
/usr/home/carpetsmoker
```

Ταχύτητα
--------

Επειδή η `dirname` δέχεται μόνο έναν τελεστέο, η χρήση της στον εσωτερικό βρόχο των σεναρίων κελύφους μπορεί να έχει άσχημες επιπτώσεις στην ταχύτητα. Για παράδειγμα, έστω το εξής σενάριο κελύφους:

```
while read file; do
        dirname "$file"
done < *some-input*
```

Ο παραπάνω κώδικας προκαλεί μια ξεχωριστή κλήση διεργασίας για κάθε γραμμή της εισόδου. Για αυτόν το λόγο, συνήθως χρησιμοποιείται η αντικατάσταση κελύφους (shell substitution).

```
echo "${file%/*}";
```

Δείτε επίσης
------------

* Κατάλογος βοηθημάτων του Unix
* `basename`

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Το Platin-A είναι κράμα πολύτιμων και ημιπολύτιμων μετάλλων όπως η πλατίνα, το παλλάδιο και ο άργυρος. Δημιουργήθηκε για πρώτη φορά στην αρχή της δεκαετίας του 1980 για χρήση στην οδοντιατρική για την κατασκευή γεφυρών και στεφανών, ενώ από τα τέλη της δεκαετίας του 1990 χρησιμοποιείται πλέον και στην χρυσοχοΐα για την κατασκευή χειροποίητων κοσμημάτων.   

Είναι κράμα μεσαίας σκληρότητας κράμα με λευκό χρώμα και θερμοκρασία τήξης μεταξύ 1045-1130o C. Είναι κατάλληλο τόσο για μεταλλοακρυλικές οδοντιατρικές εργασίες όσο και για χυτά ή χειροποίητα κοσμήματα. Η παραγωγή του ακολουθεί το πρότυπο ISO 8891 γι'αυτό και δεν περιέχει επικίνδυνα στοιχεία (νικέλιο, κάδμιο ή βηρύλλιο). Κύριο χαρακτηριστικό του η μεγάλη του αντοχή στη διάβρωση κατά το πέρασμα του χρόνου, αλλά και η διατήρηση της λάμψης του.  


|  |
| --- |
| Φυσικές Ιδιότητες |

|  |  |
| --- | --- |
| Σκληρότητα VHN Soft: | 190 N/mm2 |
| Σκληρότητα VHN Hard: | 260 N/mm2 |
|  |  |
| Proof Stress Soft : | 427 MPa |
| Proof Stress Hard : | 655 MPa |
|  |  |
| Tensile Strength Soft : | 498 MPa |
| Tensile Strength Hard : | 812 MPa |
|  |  |
| Elongation Soft: | 10 % |
| Elongation Hard: | 4 % |
| Elastic Modulus : | 90 GPa |
|  |  |
| Θερμοκρασία Τήξης | 1045-1130o C |
| Πυκνότητα | 10,5 g/cm3 |

Πηγές
-----

Αριθμός Πατέντας Οργανισμού Βιομηχανικής Ιδιοκτησίας (Ο.Β.Ι.) : 1007418
Ο **ακτινόλιθος** (αγγλικά: *actinolite*) είναι ένα από τα κοινότερα πυριτικά ορυκτά της ομάδας των αμφιβόλων και σχηματίζεται σε ζώνες μεταμόρφωσης χαμηλών θερμοκρασιών επαφής, κυρίως από βασικά ή υπερβασικά πετρώματα. Ανευρίσκεται, επίσης, σε κυανοσχιστόλιθους που φέρουν γλαυκοφανή. Σχετίζεται με τάλκη, επίδοτο, γλαυκοφανή, αλβίτη και χλωρίτη.

Σχηματίζει πλήρη παραμικτική σειρά με τον τρεμόλιθο και τον σιδηροακτινόλιθο.

Μια παραλλαγή του ακτινόλιθου ονομάζεται **νεφρίτης** και αποτελεί το ένα από τα δύο συστατικά του ίασπι (jade) (το άλλο συστατικό του οποίου είναι ο ιαδεΐτης). Ο νεφρίτης και ο ίασπις χρησιμοποιήθηκαν από πολύ παλιά τόσο στην Κίνα όσο και στην Κεντρική Αμερική ως διακοσμητικοί λίθοι με βαθιά θρησκευτική σημασία. Ο νεφρίτης χρησιμοποιήθηκε και μόνος του στην Κίνα, αν και παρουσιάζει μικρή χρωματική ποικιλία (κρεμώδες λευκό έως πράσινο).

Η λεπτοϊνώδης ποικιλία του ακτινολίθου ονομάζεται **βυσσόλιθος** (byssolite) και μοιάζει πολύ με τον αμίαντο.

Ο ακτινόλιθος δεν έχει οικονομική σημασία. Αποτελεί, όμως, σημαντικό ορυκτό για τους συλλέκτες, λόγω των χρωματισμών και, κυρίως, των σχημάτων που μπορούν να πάρουν οι συσσωματώσεις των κρυστάλλων του. Τέτοια συλλεκτικά δείγματα ανευρίσκονται στην Ελβετία, την Αυστρία, το Άρενταλ στη Νορβηγία, τα Ουράλια όρη στη Ρωσία, τα όρη Κουνλούν στην Κίνα, τις ΗΠΑ (Αλάσκα - Jade mountains, Καλιφόρνια, Βέρμοντ και Καναδά (Βρετανική Κολομβία).

Στην Ελλάδα απαντά στις νήσους Άνδρο και Σέριφο, στα μεταλλεία Κασσάνδρας στη Χαλκιδική, στην Εύβοια (Αλιβέρι) και στην Ξάνθη.

Πηγές
-----

* Handbook of Mineralogy
* Mindat.org
* Galleries.com
* Webmineral.com
* Minerals.net

Δείτε επίσης
------------

* Κατάλογος ορυκτών

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372
Ο **Έριχ Χαγκενλόχερ** (**Erich Hagenlocher**) (24 Ιουλίου 1895-12 Δεκεμβρίου 1958) ήταν επαγγελματίας παίκτης μπιλιάρδου.

Γεννημένος στη Στουτγάρδη στις 24 Ιουλίου 1895 εργάστηκε πρώτα σαν μαθητευόμενος σε εργοστάσιο κατασκευής μηχανών. Συμπτωματικά βρέθηκε σε λέσχη μπιλιάρδου σε ηλικία 15 ετών και έμαθε τα βασικά του παιχνιδιού από τους Stehle και Straub. Μετά από ένα περίπου έτος έφτασε στο ελεύθερο παιχνίδι το 4-5 μέσο όρο. Ήρθε στο Βερολίνο σε ηλικία 18 ετών και κάτω από την καθοδήγηση του Zielkas έφτασε το 8 με 10 μέσο όρο και τακτικά σερί πάνω από 100 καραμπόλες. Επίσης, ξεκίνησε προπονήσεις με τον Jean Bruno για 18 μήνες και είχε επιπλέον βοήθεια από τον Jamada (Ιάπωνας παίκτης) που έτυχε να βρίσκεται στο Βερολίνο για επίδειξη. Όταν έφτασε το 20 μέσο όρο σε μεγάλο μπιλιάρδο (τραπέζι) του απονεμήθηκε το δίπλωμα του Master. Το 1919 ταξίδεψε στην Ελβετία, Ιταλία και Τουρκία για τουρνουά. Μη βρίσκοντας αντιπάλους να τον κερδίσουν ταξίδεψε στην Αμερική το ίδιο έτος

Φτάνοντας εκεί οι συνθήκες που βρήκε δεν ήταν αυτές που είχε συνηθίσει. Τα τραπέζια ήταν πιο γρήγορα και αυτό τον ανάγκασε να έχει μεγαλύτερη ακρίβεια στο παιχνίδι του εκμηδενίζοντας τα λάθη. Για κάποιον που παρακολουθούσε το παιχνίδι του, φαίνονταν εξαιρετικά απλό. Αυτό όμως ήταν δείγμα της μεγάλης ακρίβειας που είχε στο παίξιμό του. Σίγουρα η μεγαλύτερη στιγμή στην καριέρα του ήταν η νίκη του επί του Jake Schaefer το 1926 και η κατάκτηση του παγκόσμιου τίτλου στο κάδρο 18.2(47/2). Ο μέσος όρος του ήταν 27,27 και το μεγαλύτερο σερί του 308 καραμπόλες. Τα 16 χρόνια του Χαγκενλόχερ στην Αμερική ήταν πραγματική επιτυχία σε αθλητικό και οικονομικό επίπεδο. Το 1932 για επίδειξη μιας νύχτας στη Νέα Υόρκη έλαβε 2.000 δολάρια. Ο Χαγκενλόχερ έφυγε από την Αμερική για τη Γερμανία το 1935. Στην πατρίδα του κέρδισε αρκετά τουρνουά επαγγελματιών. Το 1938 στο Gelsenkirchen κέρδισε το μοναδικό πρωτάθλημα Γερμανίας στο κάδρο 47/2, στους επαγγελματίες. Ο μέσος όρος του ήταν 65,12, διπλάσιος από τον δεύτερο Χανς Γουάιτ (Hans White). Στα τελευταία χρόνια του γύρισε στην παλιά του δουλειά σαν μηχανικός και συνεταιρίστηκε με ένα φίλο του στη καφετέρια Maurer. Πέθανε από όγκο στον εγκέφαλο σε ηλικία 64 ετών. Θάφτηκε στη Στουτγάρδη

Παραπομπές
----------

1. 1 2  «Erich Hagenlacher. The cosmopolitan billiard player».
Συντεταγμένες: 31°48′9.1″N 35°12′34.69″E﻿ / ﻿31.802528°N 35.2096361°E﻿ / 31.802528; 35.2096361

Το **Όρος λιθοτόμος** (εβραϊκά: הר חוצבים; **Stonecutters Mountain** / **Har Hotzvim**)
είναι ένα υψηλής τεχνολογίας βιομηχανικό πάρκο στην Ιερουσαλήμ. Ιδρύθηκε στις αρχές του 1970 από την εταιρεία Οικονομικών Ιερουσαλήμ, Είναι επίσης γνωστό ως **Campus of Science-Rich Industries** (εβραϊκά: קריית תעשיות עתירות מדע, Kiryat Ta'asiyot Atirot Mada).

Το όρος λιθοτόμος είναι επίσης βουνό. Η κορυφή του είναι 703 μέτρα πάνω από την επιφάνεια της θάλασσας.

στοά
----

* 
* 
* 
*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όρος λιθοτόμος** |
Ο Rayo (P-42), Ισπανικό Πολεμικό Ναυτικό
Με τον επίσημο ελληνικό όρο **ακταιωρός** χαρακτηρίζονται διάφοροι τύποι πολεμικών πλοίων που λόγω του μικρού τους εκτοπίσματος και των περιορισμένων ναυτικών τους δυνατοτήτων είναι περισσότερο κατάλληλα για τη φρούρηση των ακτών, διαύλων, και συναφείς αποστολές, περιπολίες, συνοδείες, επείγουσες μεταφορές κ.λπ. που ενεργούνται κατά κανόνα σε μικρές αποστάσεις από τις ακτές, ή σε περιορισμένους θαλάσσιους χώρους.

Τόσο κατά το Α' Παγκόσμιο Πόλεμο όσο και κατά το Β' Παγκόσμιο Πόλεμο όλες οι εμπόλεμες Χώρες χρησιμοποίησαν μεγάλη ποικιλία τέτοιων σκαφών διαφορετικών τύπων πλοίων με πολλές επιτυχίες. Σε τέτοια κατηγορία υπάγονται και οι τορπιλάκατοι αν και παρουσιάζουν χαρακτηριστική διαφορά λόγω της μεγάλης τους ταχύτητας που ξεπερνά τους 30 κόμβους και θεωρούνται σαφώς επιθετικά, ενώ οι συνήθεις ακταιωροί έχουν ταχύτητες μέχρι 25 κόμβους και ελαφρότερο οπλισμό.

Ειδικά στο Β' Π.Π. οι Γερμανοί χρησιμοποίησαν μεγάλο αριθμό ακταιωρών στη Θάλασσα της Μάγχης καθώς και στη Βαλτική που χαρακτηρίζονταν με τα γράμματα **Ε**, **L** και **R**, ανάλογα του τύπου τους με αρκετές επιτυχίες σε βάρος κυρίως των αγγλικών πλοίων και νηοπομπών. Επίσης το αγγλικό και αμερικανικό ναυτικό χρησιμοποίησαν ακταιωρούς σε μεγάλο αριθμό. Εκ των αγγλικών αυτών ακταιωρών εφοδιάσθηκε και το τότε ελληνικό Βασιλικό Ναυτικό στη περίοδο 1945 μέχρι 1947 τα οποία και αποκρυσταλλώθηκαν τελικά σε δύο τύπους: ακταιωρούς και ακτοφυλακίδες.

Σήμερα ο όρος ακταιωρός έχει δώσει περισσότερο τη θέση του στο γενικότερο όρο "περιπολικό". Έτσι ακταιωροί χαρακτηρίζονται σήμερα όλα τα μεγάλα σκάφη του Λιμενικού Σώματος και ακτοφυλακίδες τα άλλοτε σκάφη των τελωνειακών αρχών και της πρώην Θαλάσσιας Οικονομικής Αστυνομίας (ΘΟΑ). Το Ελληνικό Πολεμικό Ναυτικό δεν διαθέτει ακτοφυλακίδες ή ακταιωρούς.

Πηγές
-----

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ακταιωρός**  |

* *Νεώτερον Εγκυκλοπαιδικόν Λεξικόν Ηλίου* τ.3ος, σ.130.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι πολεμικών πλοίων |
| --- |
|  |
| Αρχαία εποχή | 
* Μονόξυλο
* Τριακόντορος
* Πεντηκόντορος
* Εκατόντορος
* Διήρης
* Τριήρης
* Τριηραρχία
* Πολυήρεις
* Λιβύρνις
 |
|  |
| Μεσαιωνική εποχή | 
* Γαλέα
* Δρόμων
* Κάτεργο
* Πάμφυλος
* Σακτούρα
* Χελάνδιον
* Γαλέρα
* Γαλεάσσα
 |
|  |
| Νεώτερη εποχή | 
* Βελλού
* Βομβάρδα
* Βρίκιον
* Βρικογολέτο
* Φρεγάδιο
* Φρεγάτα
* Πλοίο γραμμής
* Δίκροτο
* Τζόγκα
* Τσαμπέκο
 |
|  |
| Εποχή του ατμού | 
* Ατμοβάρις
* Ατμοδρόμων
* Ατμοκορβέττα
* Ατμοφρεγάτα
* Ατμομυοδρόμων
* Ατμοτελωνίς
* Θωρακοβάρις
* Θωρακοδρόμων
 |
|  |
| Σύγχρονη εποχή | 
* Αεροναυαγοσωστικό
* Αεροπλανοφόρο
* Ακταιωρός
* Αντιτορπιλικό
* Αποβατικό
* Αρματαγωγό
* Θαλαμηγός
* Θωρηκτό
* Κανονιοφόρος
* Καταδιωκτικό
* Καταδρομικό
* Κορβέττα
* Ναρκαλιευτικό
* Ναρκοθέτις
* Οπλιταγωγό
* Παράκτιο βοηθητικό
* Πλωτό νοσοκομείο
* Τορπιλάκατος
* Τορπιλοβόλο
* Υποβρύχιο
* Ναυκλαστροφόρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ph285327

 |

 |
Οι *Ding An Sich* είναι ελληνικό gothic metal μουσικό συγκρότημα που σχηματίστηκε στην Αθήνα το 1987.

Ιστορία
-------

Η πρώτη τους δισκογραφική κυκλοφορία ήταν το 7" single ("And/Wandering"). Από το 1998 έως το 1991 ηχογράφησαν τα τραγούδια που αποτέλεσαν το υλικό της πρώτης ολοκληρωμένης δισκογραφικής τους δουλειάς (Old as forever. New as tomorrow). Εκείνη την περίοδο έδωσαν πολλές συναυλίες. Οι πιο αξιομνημόνευτες είναι αυτές με τον Paul Roland και τους The Damned. Το 1996 μετά από αλλαγές στη σύνθεση κυκλοφόρησαν το άλμπουμ The Wanderer & his Shadow. Το 2004 κυκλοφόρησαν το ΕΡ We are involved in a war. Το 2009 συμμετείχαν στην συλλογή Gothic Visions της γερμανικής εταιρίας Echozone. Το 2013 κυκλοφόρησαν το Digital single Kill me with you soft whispered promises.

Η φράση "Ding an sich" είναι όρος στο φιλοσοφικό έργο του Ιμμάνουελ Καντ και σημαίνει το «πράγμα καθεαυτό», δηλαδή την υπερβατική ουσία των πραγμάτων που κατά το Γερμανό στοχαστή είναι αδύνατο να γίνει αντιληπτή από τις αισθήσεις μας.

Δισκογραφία
-----------

### Albums

* The Wanderer And His Shadow 3 versions
* We Are Involved In A War

### Singles & EPs

* And....... /Wandering...
* Ding An Sich / ΑΩ - Telepathy Series Γ-Δ

### Συλλογές

**Των ιδίων**

* Old As Forever... New As Tomorrow

**Πολλών συγκροτημάτων**

* Gothic Visions (με το κομμάτι *Strength*)

### Διάφορα

* Kill Me With Your Soft-whispered Promises (αρχείο MP3)

Παραπομπές
----------

1. ↑  «Ιμάνουελ Καντ» Αρχειοθετήθηκε 2019-05-13 στο Wayback Machine. *pelegrinis.gr*. Ανακτήθηκε στις 18-03-2018.

Εξωτερικοί σύνδεσμοι
--------------------

* Δισκογραφία του συγκροτήματος στο Discogs
* Ding An Sich στο Facebook
* Ding An Sich στο CD Baby
* Ding An Sich στο Last.fm

  



|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |
Η **αισθησιαρχία**, **αισθησιοκρατία** ή **σενσουαλισμός** (από το Λατινικό sensus = αίσθηση) είναι συγγενής με το θετικισμό και κατά κάποιο τρόπο με τον υλισμό φιλοσοφική κατεύθυνση που δέχεται ως αποκλειστική πηγή της γνώσης, και γενικά όλου του ψυχικού κόσμου, τις αισθήσεις και οτιδήποτε γίνεται αντιληπτό από τη λειτουργία αυτών. Για την αισθησιαρχία η γνώση είναι μια απλή απεικόνιση της αντίληψης. Η αισθησιαρχία σχετίζεται επίσης με τον εμπειρισμό και τον κριτικισμό, των οποίων όμως ουσιαστικά προηγείται.

Γενικά όμως, η αισθησιαρχία δε λαμβάνει υπόψη ότι τα αισθήματα είναι άπειρα και χρειάζονται τακτοποίηση, ούτε την απάτη των αισθήσεων που την ανακαλύπτει η νόηση, και σ'αυτά έγκειται η απλοϊκότητά της. 

Αισθησιοκράτες ήταν κατά την αρχαιότητα οι Κυρηναϊκοί και Επικούρειοι φιλόσοφοι. Η αισθησιαρχία ως φιλοσοφική θεωρία, αναπτύχθηκε ιδιαίτερα από τους Γάλλους αισθησιοκράτες του Διαφωτισμού, ενώ στη σύγχρονη φιλοσοφία θεμελιώθηκε από τον Τζον Λοκ με τη φράση "Δεν υπάρχει τίποτα στο νου, που να μην ήταν πριν στις αισθήσεις"(nihil est in intellectu, quod non prius in sensu)

Παραπομπές
----------

1. ↑  Αθήνα, 1982, Εκδόσεις Φελέκη, Φιλοσοφικό Λεξικό, Σ.Γκίκα, Αισθησιαρχία
2. ↑  Αθήνα 1980, Αστήρ, Λεξικό Φιλοσοφικών Όρων, Αγησίλαος Σπ.Ντόκας, Αισθησιαρχία
Το **Continuum** είναι ένα πληκτροφόρο όργανο κατασκευασμένο από τη Haken Audio στο Champaign του Ιλινόις.

Από τεχνικής απόψεως, το Continuum είναι ένας χειριστής MIDI. Έχει μία και μοναδική, επίπεδη επιφάνεια στην οποία παίζει ο μουσικός, δημιουργώντας έτσι έναν ήχο παρόμοιο με της lap steel κιθάρας. Με αυτό τον τρόπο, δίνεται η ευκαιρία στο μουσικό, να παίξει νότες οι οποίες δεν βρίσκονται στη χρωματική κλίμακα, να κάνει vibrato ή και να γλυστρίσει από τη μία νότα στην άλλη. Αν και το vibrato μαζί με το γλίστρημα είναι κοινά χαρακτηριστικά κάθε midi πληκτροφόρου, το γλίστρημα μεταξύ ημιτονίων με τον τρόπο που παρέχεται από το Continuum είναι μοναδικό.

Το Continuum παρέχει δύο επιπρόσθετες παραμέτρους στον ήχο: Μπορεί να μετατρέψει την πίεση και την κίνηση του δακτύλου στην επιφάνεια σε MIDI, τόσο σε οριζόντιο επίπεδο όσο και σε κάθετο. Αυτές οι παράμετροι δίνουν την ευκαιρία να εμπλουτιστεί ο ήχος ακόμα περισσότερο, όπως για παράδειγμα η μεταφορά από τον έναν ήχο στον άλλο ή και η χρήση ενός *ενδιάμεσου* ήχου (δηλαδή που βρίσκεται ανάμεσα σε δύο άλλους ήχους, σε ένα ενδιάμεσο στάδιο).

To Continuum από μόνο του δεν παράγει ήχους. Για να επιτευχθεί η παραγωγή ήχου, πρέπει να είναι συνδεδεμένο με μία πηγή ήχου, που να μπορεί να επεξεργαστεί MIDI σήματα, όπως ένα συνθεσάιζερ (*synthesizer*).

Πιθανότατα το πιο χαρακτηριστικό παράδειγμα χρήσης του Continuum στην ευρέως γνωστή μουσική, είναι από τον πληκτρά των Dream Theater, Jordan Rudess. Χρησιμοποιείται στο άλμπουμ *Octavarium*, στην εισαγωγή του ομώνυμου τραγουδιού όπως και στο κομμάτι "The Dark Eternal Night" του άλμπουμ *Systematic Chaos*.

Καλλιτέχνες που χρησιμοποιούν το Continuum
------------------------------------------

* Jordan Rudess (Dream Theater)
* John Luke-Addison
* Arshaan Bath
* Peter Chau
* Kevin Stobbe
Ο **Άρθουρ Τζόνσον**, γεννημένος στις 20 Δεκεμβρίου 1981 στο Ντιτρόιτ του Μίσιγκαν, είναι πρώην επαγγελματίας διεθνής καλαθοσφαιριστής. Έχει ύψος 2,06 μέτρα και αγωνιζόταν στη θέση του πάουερ φόργουορντ.

Καριέρα
-------

Ο Τζόνσον αγωνίστηκε για τέσσερα χρόνια στο πανεπιστήμιο του Μιζούρι, από το 2000 ως το 2004. Σε 132 αγώνες με την ομάδα των Τάιγκερς, πέτυχε 1759 πόντους (μ.ο. 13,3), ενώ είχε μέσους όρους 8,2 ριμπάουντ και 1,9 κοψίματος. Τον Αύγουστο του 2003, συμμετείχε στην αποστολή των Ηνωμένων Πολιτειών που συμμετείχε στους Παναμερικανικούς Αγώνες του Σάντο Ντομίγκο. Η αμερικανική ομάδα κατέλαβε την τέταρτη θέση της διοργάνωσης.

Τον Ιανουάριο του 2005, υπέγραψε στον Άρη Θεσσαλονίκης, με την φανέλα του οποίου αγωνίστηκε σε 14 αγώνες του ελληνικού πρωταθλήματος, με μέσους όρους 8,1 πόντων και 3,0 ριμπάουντ. Με τους "κίτρινους", συμμετείχε στον τελικό του κυπέλλου Ελλάδας, όπου ο Άρης ηττήθηκε με 72-68 από τον Παναθηναϊκό.

Το 2005, υπέγραψε στην ουκρανική Τσερκάσκι Μάβπι, όπου παρέμεινε για δύο σεζόν, ενώ το 2007-08 αγωνίστηκε για την ιταλική Πέπσι Καζέρτα. Ολοκλήρωσε την καριέρα του στην Τουρκία, όπου φόρεσε κατά σειρά την φανέλα των Βέστελσπορ Μανίσα, Μάλιγε Μίλι Πιγιάνγκο και Μερσίν Μπουγιουκσεχίρ, από το 2010 ως το 2013.

Παραπομπές
----------

1. ↑  Arthur Johnson Player Profile, Missouri, NCAA Stats
2. ↑  Men Basketball Panamerican Games 2003 Santo Domingo
3. ↑  Παίκτης: Τζόνσον Άρθουρ | Καριέρα παίκτη μπάσκετ[*νεκρός σύνδεσμος*]
4. ↑  Παναθηναϊκός-Άρης 72-68 Τελικός Κυπέλλου 2005 - YouTube
5. ↑  Arthur Dock Johnson | EuroCup Challenge (2007)
6. ↑  ShamSports.com: Arthur Johnson player profile
7. ↑  Milli Piyango Arthur Johnson İle Anlaştı | MixBasket
8. ↑  «Istanbul B.B. profile | Game center | FIBA.com». Αρχειοθετήθηκε από το πρωτότυπο στις 13 Ιανουαρίου 2016. Ανακτήθηκε στις 3 Μαρτίου 2016.

Πηγές
-----

* Arthur Johnson Basketball Player Profile
* Arthur Johnson Stats | College Basketball
* Arthur Johnson Europe Stats | Basketball-Reference.com
Η **Continental AG**, κοινώς γνωστή ως **Continental**, είναι κορυφαία γερμανική κατασκευαστική εταιρεία που ειδικεύεται σε ελαστικά, συστήματα φρένων, εσωτερικά ηλεκτρονικά, ασφάλεια αυτοκινήτων, συστήματα μετάδοσης κίνησης, ταχογράφους και άλλα εξαρτήματα για την αυτοκινητοβιομηχανία και τις βιομηχανίες μεταφορών. Η Continental εδρεύει στο Αννόβερο της Κάτω Σαξονίας στη Γερμανία. Είναι η τέταρτη μεγαλύτερη παραγωγός ελαστικών στον κόσμο. Ιδρύθηκε το 1871 ως κατασκευάστρια ελαστικών με την επωνυμία *Continental-Caoutchouc und Gutta-Percha Compagnie*. Μετά την απόκτηση της μονάδας αυτοκινήτων VDO της Siemens AG το 2007, η Continental κατετάγη τρίτη στην παγκόσμια κατάταξη κατασκευαστών πρωτότυπου εξοπλισμού (OEM) σε πωλήσεις ανταλλακτικών αυτοκινήτων το 2012, σύμφωνα με μια μελέτη που χρηματοδοτήθηκε από την PricewaterhouseCoopers.

Το 2008, η Continental επεκτάθηκε με την απόκτηση της VDO και από τότε έχασε σχεδόν το μισό της κεφαλαιοποίησης της αγοράς, όταν βρέθηκε να είναι στόχος εξαγοράς της οικογένειας που κατείχε τη Schaeffler AG. Μέχρι το 2009, η Schaeffler εγκατέστησε με επιτυχία τον επικεφαλής του τμήματος κινητήρων της στο πηδάλιο της Continental.

Στις 6 Σεπτεμβρίου του 2012, η ​​Continental επέστρεψε στο δείκτη DAX 30, στις επιλεγμένες γερμανικές μετοχές blue chip μετά από μια απουσία 45 μηνών. Η Schaeffler AG είναι ο κύριος μέτοχος και κατέχει σήμερα το 46% των μετοχών της Continental.

Παραπομπές
----------

1. 1 2 3  www.continental-corporation.com/resource/blob/20142/7cc012ad39ee82db4760bff45ad97ac2/annual-report-2016-data.pdf.
2. ↑  «The History of General Tire from 1915 up to now». General Tire. 27 Ιανουαρίου 2005. Ανακτήθηκε στις 2 Μαΐου 2012.
3. ↑  «History 1871 - 1926». Continental Corporation. Ανακτήθηκε στις 2 Μαΐου 2012.
4. ↑  Dougherty, Carter (28 August 2007). «Continental sets about integrating Siemens VDO». *The New York Times*.. Ανακτήθηκε στις 3 January 2013.
5. ↑  «Top suppliers». *Automotive News* (Crain Communications). 17 June 2013.. Ανακτήθηκε στις 30 March 2016.
6. ↑  Christoph Hammerschmidt (14 July 2008). «Hunter Continental AG now becomes the hunted». *EE Times*. UBM Tech. Αρχειοθετήθηκε από το πρωτότυπο στις 2013-02-15.. Ανακτήθηκε στις 6 January 2013.
7. ↑  «Schaeffler wins battle on Continental chief». *The Financial Times*. The Financial Times Ltd. 12 Αυγούστου 2009. Ανακτήθηκε στις 6 Ιανουαρίου 2013.
8. ↑  Tschampa, Dorothee (6 September 2012). «Continental Back in German DAX After Schaeffler Recovery». *Bloomberg News* (Bloomberg L.P.).. Ανακτήθηκε στις 3 January 2013.
9. ↑  «Continental Corporation -Shareholder Breakdown, Notification of Voting Rights». Continental AG. Ανακτήθηκε στις 7 Ιουλίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Continental AG** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150470615
* LCCN: n95092980
* ISNI: 0000 0000 9009 8793
* GND: 2098909-X
* NKC: osa2014848233

 |

 |
iMac με M1 Chip
Το **iMac** είναι μια σειρά υπολογιστών γραφείου όλα σε ένα που σχεδιάζονται και κατασκευάζονται από την Apple. Είναι το βασικό μέρος καταναλωτικών υπολογιστών γραφείου που προσφέρει η Apple από την εισαγωγή τους το 1998, και έχουν εξελιχθεί μέσω τεσσάρων ευδιάκριτων μορφών.

Τα μοντέλα αναλυτικά
--------------------

Στην αρχική μορφή του, το iMac G3, το iMac είχε σχήμα αυγού με οθόνη CRT , που εσωκλειόταν κυρίως από το χρωματισμένο, διαφανές πλαστικό. Η δεύτερη σημαντική αναβάθμιση, το iMac G4, κινήθηκε προς ένα σχέδιο μιας ημισφαιρικής βάσης που περιείχε όλα τα βασικά μέρη του υπολογιστή και μια οθόνη LCD τοποθετημένη σε έναν ελεύθερα κινούμενο βραχίονα συνδεδεμένο με την κορυφή της βάσης. Το iMac G5 και το Intel iMac τοποθέτησαν όλα τα βασικά μέρη του υπολογιστή πίσω από την οθόνη, δημιουργώντας ένα λεπτό ενοποιημένο σχέδιο που γέρνει μόνο πάνω-κάτω σε μια απλή μεταλλική βάση. Στη συνέχεια, τα iMac διατηρούσαν την ίδια μορφή με τις προηγούμενες εκδόσεις, αλλά γίνονταν όλο και λεπτότερα και χρησιμοποιούσαν αλουμίνιο και μαύρο-οριοθετημένο γυαλί για την θήκη του. Πρόσφατα, η Apple παρουσίασε ένα ανασχεδιασμένο iMac, διατίθεται σε πολλά χρώματα και περιέχει αναβαθμισμένη οθόνη και κάμερα. Επίσης, είναι το πρώτο στο είδος του που έχει ARM Chip, για την ακρίβεια, τον Apple M1.

Ιστορία
-------

Η ανακοίνωση του iMac ήταν μια πηγή συζήτησης και αναμονής μεταξύ των σχολιαστών, των υποστηρικτών της Mac, και των διαφημιστών. Οι γνώμες διίστανται πάνω από τις δραστικές αλλαγές της Apple στο υλικό κατασκευής του Macintosh. Εκείνη την περίοδο, η Apple προσπαθούσε να βελτιώσει τη λιανική στρατηγική της. Η Apple δήλωσε ότι "το πίσω μέρος του υπολογιστή μας φαίνεται καλύτερο από το μπροστινό μέρος οποιουδήποτε άλλου ". 

  

Η Apple δήλωσε επίσης ότι το 'i' στο iMac αντιπροσωπεύει το διαδίκτυο και την εστίαση του προϊόντος ως προσωπική συσκευή (' i' για "individual"). Προσοχή δόθηκε και στην ευκολία με την οποία πραγματοποιούνται οι βασικές ρυθμίσεις εγκατάστασης όταν αγοράζεται το προϊόν: ο χρήστης έπρεπε να περάσει από μόνο δύο βήματα ώστε να συνδεθεί στο Διαδίκτυο.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **IMac** |
Αιολικό πάρκο με ηλιοβασίλεμα
Roscoe Wind Farm in West TexasRoscoe Wind Farm in West Texas

**Αιολικό πάρκο ή Αιολικός Σταθμός Παραγωγής Ηλεκτρικής Ενέργειας (ΑΣΠΗΕ)** ονομάζεται η χερσαία ή θαλάσσια έκταση στην οποία έχει τοποθετηθεί ένας αριθμός ανεμογεννητριών με σκοπό τη μετατροπή της κινητικής ενέργειας του ανέμου σε ηλεκτρική.

Συγκεκριμένα είναι βιομηχανικές εγκαταστάσεις παραγωγής ηλεκτρικής ενέργειας οι οποίες αποτελούνται από τις ανεμογεννήτριες, τα καλώδια μεταφοράς ρεύματος, τους μετεωρολογικούς ιστούς, τους σταθμούς μετασχηματισμού και βοηθητικές υποδομές συμπεριλαμβανομένων των δρόμων.

Κατά τη διάρκεια της λειτουργίας τους δε ρυπαίνουν την ατμόσφαιρα με τη παραγωγή διοξειδίου του άνθρακα ή άλλων αερίων που συμβάλλουν στο φαινόμενο του θερμοκηπίου. Η ρύπανση που σχετίζεται με τους ΑΣΠΗΕ είναι έμμεση λόγω του ότι λαμβάνει χώρα κατά τη παραγωγή, τη μεταφορά, τη διάνοιξη δρόμων όπου θεωρηθεί αναγκαίο και την εγκατάσταση των στοιχείων που το απαρτίζουν καθώς επίσης και με τη δυνατότητα ανακύκλωσης ή μη, των υλικών μετά το πέρας λειτουργίας του ΑΣΠΗΕ.

Πλεονεκτήματα και Μειονεκτήματα
-------------------------------

### Πλεονεκτήματα

* Παράγουν ρεύμα από μία ανανεώσιμη πηγή ενέργειας.
* Τα αιολικά πάρκα δε ρυπαίνουν την ατμόσφαιρα όπως τα εργοστάσια παραγωγής ηλεκτρισμού τα οποία στηρίζονται στην καύση ορυκτών καυσίμων, όπως άνθρακα ή φυσικό αέριο. Οι ανεμογεννήτριες δεν εκλύουν χημικές ουσίες στο περιβάλλον οι οποίες προκαλούν όξινη βροχή ή αέρια του θερμοκηπίου.

### Μειονεκτήματα

* Κάνουν θόρυβο.
* Μπορεί τα πτερύγια των ανεμογεννητριών να τραυματίσουν ή να σκοτώσουν τα πτηνά.
* Δεν παράγουν τόσο ρεύμα όσο ένα ατμοηλεκτρικό εργοστάσιο.
* Υπάρχει μεγάλο κόστος και χρειάζεται μεγάλη έκταση για να κατασκευαστεί ένα αιολικό πάρκο.
* Χρειάζονται άνεμο για να παράγουν ρεύμα και αν σε μία περιοχή δεν φυσάει καθόλου όλο το χρόνο υπάρχει πρόβλημα.
* Τα κατάλληλα σημεία για αιολικά πάρκα συχνά βρίσκονται σε απομακρυσμένες περιοχές, μακριά από πόλεις όπου χρειάζεται ο ηλεκτρισμός.

Θαλάσσια αιολικά πάρκα
----------------------

Τα θαλάσσια αιολικά πάρκα παράγουν ρεύμα από τον άνεμο που φυσά στη θάλασσα. Τα θεμέλια των ανεμογεννητριών κατασκευάζονται στο βυθό της θάλασσας και ο πύργος της ανεμογεννήτριας έξω από το νερό. Όμως υπάρχει τεράστιο κόστος, μεγαλύτερο από ένα επίγειο αιολικό πάρκο, για να κατασκευαστεί ένα θαλάσσιο αιολικό πάρκο, γι' αυτό ο αριθμός τους είναι πολύ περιορισμένος. Η πρώτη χώρα που κατασκεύασε θαλάσσιο αιολικό πάρκο ήταν η Δανία το 1991.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Wind farm  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Offshore wind power  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Όταν Φυσάει ο Άνεμος*** (πρωτότυπος τίτλος: ***When the Wind Blows***) είναι εικονογραφημένη νουβέλα του Βρετανού καλλιτέχνη Ρέιμοντ Μπριγκς του 1982, με θέμα μια πυρηνική επίθεση της Σοβιετικής Ένωσης στη Βρετανία, από την οπτική γωνία ενός ζευγαριού ηλικιωμένων, του Τζιμ και της Χίλντα Μπλογκς. Το βιβλίο έγινε αργότερα ταινία κινουμένων σχεδίων.

Πλοκή
-----

Ο Τζιμ και η Χίλντα μένουν σ' ένα αγρόκτημα έξω από το Σάσσεξ απολαμβάνοντας τη σύνταξή τους, μέχρι που ξεσπά διεθνής κρίση και απειλείται πόλεμος. Ο Τζιμ, με τη βοήθεια της Χίλντα, αρχίζει να χτίζει ένα αντιατομικό καταφύγιο σύμφωνα με τις οδηγίες της κυβέρνησης. Όταν πέφτει η βόμβα, οι δυο τους αποκόπτονται από τον κόσμο. Αρνούμενοι να παραδεχτούν το τι συνέβη, προσπαθούν να συνεχίσουν τη ζωή τους όπως προηγουμένως (κάτι που δίνει και ορισμένα κωμικά στοιχεία στο βιβλίο), αγνοώντας τόσο τα σημάδια της τεράστιας καταστροφής όσο και τα συμπτώματα της ραδιενέργειας. Το βιβλίο κλείνει με τρόπο εξαιρετικά τραγικό.

Ο Μπριγκς χρησιμοποίησε τους ίδιους χαρακτήρες με το προηγούμενο βιβλίο του *Gentleman Jim*, οι οποίοι και μοιάζουν με τους γονείς του, όπως τους απεικόνισε αργότερα στη νουβέλα *Ethel and Ernest*. Χρησιμοποιεί επίσης στοιχεία από το κυβερνητικό φυλλάδιο για την περίπτωση πυρηνικής επίθεσης *Προστατέψτε κι Επιβιώστε (Protect and Survive)* του οποίου η ανεπάρκεια για την περίπτωση μιας τέτοιας καταστροφής κάνει το μαρτύριο του ζευγαριού ακόμα πιο μεγάλο.

Ο τίτλος είναι αφενός αναφορά σε μια φράση του φυλλαδίου αυτού -"η ραδιενεργός σκόνη, που πέφτει όπου τη φυσήξει ο άνεμος, θα αποτελέσει τον πιο διαδεδομένο κίνδυνο απ' όλους"- αφετέρου σ' ένα παραδοσιακό νανούρισμα:

*Rock-a-bye, baby,*  

*In the tree top.*  

*When the wind blows,*  

*The cradle will rock,*  

*When the bough breaks,*  

*The cradle will fall,*  

*And down will come baby,*  

*Cradle and all.*

Άλλα μέσα
---------

Το βιβλίο έγινε ταινία κινουμένων σχεδίων από το σκηνοθέτη Τζίμι Μουρακάμι το 1986. Οι φωνές του ζευγαριού ανήκουν στον Τζον Μιλς και την Πέγκι Άσκροφτ. Το soundtrack της ταινίας περιέχει τραγούδια αντιπολεμικού περιεχομένου και κατά των πυρηνικών από γνωστούς καλλιτέχνες και συγκροτήματα, όπως ο Ρότζερ Γουώτερς, οι Genesis και ο Ντέιβιντ Μπάουι. Το φιλμ σόκαρε όταν πρωτοπροβλήθηκε και, αν και το θέμα και ο τόνος του είναι εξαιρετικά σοβαρά, λόγω της αφελούς φύσης των ηρώων του περιέχει και μερικές στιγμές λεπτού αλλά μαύρου χιούμορ.

Το βιβλίο διασκευάστηκε επίσης για το ραδιόφωνο του BBC 4 το 1983, και θεατρική παράσταση, ενώ έφτασε να σχολιαστεί και μέσα στο Βρετανικό Κοινοβούλιο. Κυκλοφόρησε στα ελληνικά το 1987.

Εξωτερικοί σύνδεσμοι
--------------------

* Το *Όταν φυσάει ο άνεμος* στη Wikia
ΟΙ πρωταγωνιστές του Gunsmoke το 1963
Το ***Gunsmoke*** είναι αμερικανική ραδιοφωνική και τηλεοπτική δραματική σειρά γουέστερν σε σκηνοθεσία του Norman Macdonnell και σε σενάριο του John Meston. Η σειρά αυτή λαμβάνει χώρα στο Dodge City του Κάνσας. Ο κεντρικός χαρακτήρας είναι ο δικηγόρος Marshal Matt Dillon, τον οποίο ενσάρκωσε ο William Conrad στο ραδιόφωνο και ο James Arness στην τηλεόραση. Όταν προβλήθηκε στις ΗΠΑ, η τηλεοπτική σειρά αρχικά ονομαζόταν ***Gun Law*** και αργότερα μετονομάστηκε σε *Gunsmoke*.

Η ραδιοφωνική σειρά μεταδόθηκε από το 1952 έως το 1961. Ο John Dunning έγραψε ότι μεταξύ των θαυμαστών του ραδιοφωνικού δράματος, το "*Gunsmoke* τοποθετείται μεταξύ των καλύτερων σόου όλων των ειδών και όλων των εποχών." Η τηλεοπτική σειρά μεταδόθηκε για 20 σεζόν από το 1955 έως το 1975 και είχε 635 επεισόδια. Στο τέλος του τελευταίου κύκλου το 1975, η δημοσιογράφος των *Los Angeles Times* Cecil Smith έγραψε : "Το *Gunsmoke* ήταν η δραματοποίηση του αμερικανικού επικού θρύλου της δύσης. Η δικιά μας *Ιλιάδα* και *Oδύσσεια*, που δημιουργήθηκε από τα βασικά στοιχεία του μυθιστορήματος της δεκάρας και του γουέστερν όπως γράφηκε από τους Ned Buntline, Bret Harte και Μαρκ Τουέιν. Υπήρξε το κύριο υλικό του μύθου."

Περαιτέρω ανάγνωση
------------------

* John Dunning, *On the Air: The Encyclopedia of Old-Time Radio*, Oxford University Press, 1998. (ISBN 0-19-507678-8)
* SuzAnn Barabas & Gabor Barabas, *Gunsmoke: A Complete History and Analysis of the Legendary Broadcast Series*, McFarland & Company, Inc. 1990. (ISBN 0-89950-418-3)
* Bill Carter, "NBC Will Bring Back All Three *Law & Order* Shows", *The New York Times*, May 14, 2007.
* Alfred Kentigern Siewers, "What I Learned About American Culture by Binging on Gunsmoke and House of Cards," The Federalist, June 22, 2017. What I Learned About America From 'Gunsmoke' And 'House Of Cards'

Παραπομπές
----------

1. ↑  «James Arness, symbol of power with restraint | Nicolaus Mills». *the Guardian* (στα Αγγλικά). 8 Ιουνίου 2011. Ανακτήθηκε στις 18 Μαΐου 2021.
2. ↑   *Gunsmoke (TV Series 1955–1975) - IMDb*, ανακτήθηκε στις 2021-05-18
3. ↑  DUNNING, R. W. (1968-10). «Supernatural Practices». *Nature* **220** (5164): 305–305. doi:10.1038/220305a0. ISSN 0028-0836. .
4. ↑  author. Dunning, Stephen Northrup,. *Kierkegaard's Dialectic of Inwardness : A Structural Analysis of the Theory of Stages*. ISBN 0-691-61148-3. 1241796532.
5. ↑  Ottaway, Hugh; Bruckner; PO, Los Angeles; Mehta (1975-02). «Symphony No.8». *The Musical Times* **116** (1584): 148. doi:10.2307/1193936. ISSN 0027-4666. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Gunsmoke** |

* *Gunsmoke*   στην IMDb
* Listen to the entire *Gunsmoke* radio series
* Listen to the complete series of the radio version of *Gunsmoke*
* Zoot Radio, over 450 free *Gunsmoke* radio shows
* Listen to radio *Gunsmoke* at OldClassicRadio Αρχειοθετήθηκε 2017-02-10 στο Wayback Machine.
**Kalmarunionen**
  
**Ένωση του Κάλμαρ**| 

|  |  |  |
| --- | --- | --- |
| ← Δανία ← Leon  ←  | **1397-1523** |  →   → |

|  |  |
| --- | --- |
|  |  |

 |
| Η Ένωση του Κάλμαρ στην αρχή του 16ου αώνα, υπερτιθέμενα επι των σύγχρονων Ευρωπαϊκών ορίων |
| **Πρωτεύουσα** | Κοπεγχάγη
 |
| **Γλώσσες** |  |
| Ένωση βασιλείων | 1397-1523 |
| **Θρησκεία** | Ρωμαιοκαθολικισμός |
| **Γεωγρ. θέση** | Βόρεια Ευρώπη |

Η **Ένωση του Κάλμαρ** (δανικά, νορβηγικά και σουηδικά: Kalmarunionen, λατινικά: Unio Calmariensis) είναι ένας ιστοριογραφικός όρος που αφορά μια σειρά προσωπικών ενώσεων (1397–1523) οι οποίες ένωσαν τα τρία βασίλεια της Δανίας, της Νορβηγίας (που μετά συμπεριέλαβε την Ισλανδία, τη Γροινλανδία, και τις Φερόες Νήσους και, πριν την προσάρτηση τους από τη Σκωτία το 1471, το Σέτλαντ και τις Ορκάδες), και της Σουηδίας (που μετά συμπεριέλαβε τη Φινλανδία) υπό έναν μοναδικό μονάρχη, αν και ενδιάμεσα και με πληθυσμό μικρότερο από 3 εκατομμύρια.

Οι χώρες δεν είχαν παραδώσει την εθνική κυριαρχία τους ή την ανεξαρτησία τους, αλλά στην πράξη, δεν ήταν αυτόνομες, με τον κοινό μονάρχη να φέρει την κυριαρχία και, πρακτικά, να ηγείται της εξωτερικής πολιτικής· αποκλίνοντα συμφέροντα (ειδικά η δυσαρέσκεια της Σουηδικής αριστοκρατίας για τον κυρίαρχο ρόλο της Δανίας και του Χόλσταϊν) οδήγησαν σε μια σύγκρουση που θα εμπόδιζε την ένωση σε αρκετά διαστήματα από τη δεκαετία του 1430 μέχρι τη διάλυση της το 1523 όταν ο Γουσταύος Α' της Σουηδίας έγινε βασιλιάς της Σουηδίας.

Το *Γράμμα της Ένωσης* από τον Ιούλιο του 1397. Ποτέ δεν έλαβε πραγματική ισχύ.
Η Νορβηγία και οι υπερπόντιες κτήσεις της συνέχισαν να είναι μέρος του βασιλείου της Δανίας-Νορβηγίας υπό τη δυναστεία του Όλντενμπουργκ για σχεδόν τρεις αιώνες μέχρι τη διάλυση της το 1814.

Αρχή
----

Η ένωση αποτέλεσε έργο της Βασίλισσας Μαργαρίτας Α΄ της Δανίας (1353–1412), κόρης του Βασιλιά Βάλντεμαρ Δ΄ της Δανίας. Στην ηλικία των δέκα ετών, παντρεύτηκε τον Βασιλιά Χάακον ΣΤ΄ της Νορβηγίας και της Σουηδίας, ο οποίος ήταν γιος του Βασιλιά Μάγκνους Δ΄ της Σουηδίας και της Νορβηγίας. Η Μαργαρίτα πέτυχε να αναγνωριστεί ο γιος της Όλαφ ως διάδοχος του θρόνου της Δανίας. Το 1376 ο Όλαφ παρέλαβε το στέμμα της Δανίας από τον παππού του από την πλευρά της μητέρας της ως Βασιλιάς Όλουφ Γ΄, με τη μητέρα του ως φύλακα. Όταν ο Χάακον ΣΤ΄ πέθανε το 1380, ο Όλαφ παρέλαβε επίσης το νορβηγικό στέμμα. Τα δυο βασίλεια ενώθηκαν σε μια ιδιωτική ένωση υπό ένα παιδί-βασιλιά, με τη μητέρα του ως φύλακά του. Ο Όλαφ είχε επίσης σχέδια για τον θρόνο της Σουηδίας (σε αντίθεση με τον Αλβέρτο του Μέκλενμπουργκ) από το 1385 μέχρι το 1387.

Παραπομπές
----------

1. ↑  Boraas, Tracey (2002). *Sweden*. Capstone Press. σελ. 24. ISBN 0-7368-0939-2.

Εξωτερικοί σύνδεσμοι
--------------------

* Πολυμέσα σχετικά με το θέμα  Kalmar Union στο Wikimedia Commons
* Η Σημαία της Ένωσης του Κάλμαρ - Σημαίες του Κόσμου
* Η Ένωση του Κάλμαρ - Χάρτες της Ένωσης του Κάλμαρ

  


|  |  |
| --- | --- |
| 

|  |
| --- |
| * Πύλη:Μεσαίωνας
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147458153
* LCCN: sh85071361
* GND: 5290421-0

 |

 |
Οι **Έλληνες Ευρωπαίοι Πολίτες**, ήταν ελληνικό πολιτικό κόμμα, το οποίο ιδρύθηκε το 2014, με σκοπό τη συμμετοχή στις ευρωεκλογές του 2014.

Ίδρυση
------

Οι Έλληνες Ευρωπαίοι Πολίτες, ιδρυθήκαν στις 23 Ιανουαρίου 2014, από τον ελληνικής καταγωγής ευρωβουλευτή της Γερμανίας, Γιώργο Χατζημαρκάκη, με σκοπό τη συμμετοχή στις ευρωεκλογές του 2014. Η ανακοίνωση της ίδρυσης του κόμματος από το Χατζημαρκάκη, έλαβε χώρα στα γραφεία του Ευρωπαϊκού Κοινοβουλίου στην Αθήνα.

Σύμφωνα με τον ιδρυτή του, το κόμμα είναι φιλοευρωπαϊκού προσανατολισμού και πιστεύει στην Ευρωπαϊκή ολοκλήρωση και στην ομοσπονδοποίηση της Ευρώπης.

Έλαβε μέρος στις ευρωεκλογές του ίδιου χρόνου και έλαβε ποσοστό της τάξης του 1,44%, χωρίς να εκλέξει ευρωβουλευτή. Το υψηλότερο ποσοστό συγκέντρωσε στο Νομό Λασιθίου (14,38%) και το χαμηλότερο στο Νομό Σάμου (0,35%).

Τον Ιανουάριο του 2015, ενόψει των βουλευτικών εκλογών, αποφάσισε να συνεργαστεί με τη Νέα Δημοκρατία και έπαυσε την αυτόνομη λειτουργία του.

Αποτελέσματα εκλογών
--------------------

### Ευρωπαϊκό Κοινοβούλιο

| Έτος | Αρχηγός κόμματος | Αριθμός ψήφων | Ποσοστό ψήφων | Έδρες | Θέση | Ομάδα |
| --- | --- | --- | --- | --- | --- | --- |
| 2014 | Γιώργος Χατζημαρκάκης | 82.381 | 1,44% | 0 / 21 | 9η | - |

Παραπομπές
----------

1. ↑  Ο ευρωβουλευτής Γ. Χατζημαρκάκης παρουσίασε το νέο του κόμμα
2. ↑  Νέο κόμμα για τις ευρωεκλογές από τον ευρωβουλευτή Γιώργο Χατζημαρκάκη
3. ↑  «Έλληνες Ευρωπαίοι Πολίτες»: Το νέο κόμμα του Γ.Χατζημαρκάκη
4. ↑  «Υπουργείο Εσωτερικών - Ευρωεκλογές 2014». Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 1 Ιουνίου 2018.
5. ↑  Στη Νέα Δημοκρατία ο Γιώργος Χατζημαρκάκης

Εξωτερικοί σύνδεσμοι
--------------------

* Επίσημη ιστοσελίδα
Συντεταγμένες: 45°41′19″N 5°54′54″E﻿ / ﻿45.68861°N 5.91500°E﻿ / 45.68861; 5.91500

Η **Αιξ-λε-Μπαιν** (γαλλικά: *Aix-les-Bains*), ή κατά τους Λατίνους **Γρατιανές Θέρμες**, (*Aquae Gratianae*), ή **Δομιτιανές Θέρμες**, (*Aquae Domitiane*), είναι παραλίμνια πόλη της NA. Γαλλίας με πολλές ιαματικές πηγές. Αποτελεί την πρωτεύουσα ομώνυμης επαρχίας στο νομό της Σαβοΐας. Είναι κτισμένη στην ανατολική όχθη της λίμνης Μπουρζέ περίπου 100 χλμ. ανατολικά της Λυών. Λίγα χιλιόμετρα ανατολικά της πόλης βρίσκεται το αλπικό χιονοδρομικό κέντρο Ρεβάρ στο ομώνυμο όρος. Στη περιφέρειά της πόλης αυτής υφίστανται πολλές βιομηχανίες όπως παραγωγής μηχανών, οχημάτων και ηλεκτρικών ειδών. Το 1975 αριθμούσε περίπου 22.300 κατοίκους. Το 2006 ο πληθυσμός της έφθασε τους 28.000 κατοίκους.

Η Αιξ-λε-Μπαιν είναι περισσότερο γνωστή, και από την αρχαιότητα, όπως μαρτυρούν οι ονομασίες της, από τις θερμές και ιαματικές της πηγές που είναι πλούσιες σε θειούχα και ανθρακικά άλατα ασβεστίου, μαγνησίου, νατρίου που θεωρούνται κατάλληλες για θεραπεία κυρίως χρόνιων ρευματισμών και τις αλκαλικές πηγές της κατάλληλες για υδροθεραπεία. Εξ αιτίας αυτών κατά τους θερινούς μήνες η πόλη παρουσιάζει σχεδόν διπλάσιο πληθυσμό.

Σημαντικό αρχαιολογικό ενδιαφέρον παρουσιάζουν τα σωζόμενα ερείπια κτισμάτων ρωμαϊκής περιόδου όπως της αψίδας του Καμπανού και του ναού της Αρτέμιδας. Στη πόλη υφίσταται αρχαιολογικό μουσείο καθώς και μουσείο σύγχρονης ζωγραφικής (το Μουσείο Φορ). Ιδιαίτερο όμως κόσμημα της πόλης είναι το παλαιό κτίριο του Δημαρχείου, κατασκευής του 16ου αιώνα που ανακαινίσθηκε και σήμερα λειτουργεί ως καζίνο.

Φωτοθήκη
--------

* Ο λιμένας της Αιξ-λε-ΜπαινΟ λιμένας της Αιξ-λε-Μπαιν

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.

Πηγές
-----

* "Εγκυκλοπαίδεια Πάπυρος Λαρούς Μπριτάννικα" τομ.5ος, σελ.67

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Αιξ-λε-Μπαιν**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αιξ-λε-Μπαιν** |

* (Γαλλικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148967090
* LCCN: n83232961
* GND: 4122668-9
* SUDOC: 026490676
* BNF: cb15273944g (data)
* NKC: ge307011

 |

 |
Η Σεμίραμις κοιτάζει το πτώμα του Άρα του Ωραίου (πίνακας του Βάρντγκες Σουρενιαντς, 1899)
Ο **Άρα ο Ωραίος** (επίσης γνωστός ως *Άρα ο Όμορφος*) (Αρμενικά:*Արա Գեղեցիկ*, *Ara Geghetsik*) είναι μυθικός Αρμένιος πατριαρχικός ήρωας. Είναι γνωστός στην αρμενική λογοτεχνία για τον δημοφιλή μύθο σύμφωνα με τον οποίο ήταν τόσο όμορφος που η Ασσύρια Βασίλισσα Σεμίραμις ξεκίνησε πόλεμο κατά της Αρμενίας μόνο και μόνο για να τον αποκτήσει. Μερικές φορές συσχετίζεται με τον ιστορικό Βασιλιά Αραράτ που ήταν γνωστός ως Αραμέ και βασίλευσε τον 9ο αι. π.Χ..

Ο θρύλος
--------

Εκείνη την περίοδο εκεί κατοικούσε η Σεμίραμις (στα Αρμενικά Σεμίραμ), που ήταν Βασίλισσα της Νινευή. Ο άντρας της ήταν ο Νίνους, ο οποίος την μίσησε λόγω της απιστίας της και κατέληξε να εγκαταλείψει τη χώρα του.

Η μάχη ξεκίνησε όταν η Σεμίραμις έφτασε στην περιοχή που λέγεται Αραράτ. Διέταξε τους αρχηγούς της να αιχμαλωτίσουν τον Άρα ζωντανό, ο οποίος όμως νικήθηκε και σκοτώθηκε από έναν από τους γιους της. Το πτώμα του βρέθηκε στο πεδίο της μάχης ανάμεσα στους άλλους σκοτωμένους στρατιώτες. Ο Άρα ήταν γιος του Άραμ και απόγονος του Χάικ.

Δείτε ακόμα
-----------

* Χάικ
* Άραμ (γιος του Χαρμά)
* Σεμίραμις

Παραπομπές
----------

1. ↑  Ananikian, Mardiros Harootioon. *Armenian Mythology: Stories of Armenian Gods and Goddesses, Heroes and Heroines, Hells & Heavens, Folklore & Fairy Tales*[*νεκρός σύνδεσμος*]. Indo-European Publishing, 2010. ISBN 1604441720.
2. ↑  Moïse de Khorène, *op. cit.*, σ. 130.
3. ↑  Moïse de Khorène, *op. cit.*, σ. 130-131.
4. ↑  On apprend dans la suite de l'œuvre de Moïse de Khorène que Ninos n'est pas mort mais qu'il a fui en Crète. Cf. Moïse de Khorène, *op. cit.*, σ. 134-135.
5. ↑  "Ara" a *Facts on File Encyclopedia of World Mythology and Legend, Third Edition* (*Enciclopèdia de la mitologia i llegendes del món*), per Anthony Mercanante i James Dow, Infobase, 2009. p.95
6. ↑  «Armenian Mythology» (*Mitologia armènia*) a The Oxford Companion to World Mythology, per David Leeming, Oxford University Press, 17 Nov 2005, p.29
7. ↑  
Moïse de Khorène (1993). *Histoire de l'Arménie*. Paris: Gallimard. σελίδες 131–132. ISBN 2-07-072904-4.  Unknown parameter `|collection=` ignored (βοήθεια)

Εξωτερικοί σύνδεσμοι
--------------------

* Μικρή περίληψη
* Αρμένικοι θρύλοι
* Άρα Αρχειοθετήθηκε 2014-02-27 στο Wayback Machine.
* Το σώμα του πάνω στην κορυφή του κάστρου Αρχειοθετήθηκε 2014-02-27 στο Wayback Machine.
* Η μεταμφίεση